text: ঙ্গাগ-দ্বাং-নাম-ম্খা'-ব্জাং-পো () (১৬৯০-১৭৫০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঞ্চান্নতম দ্গা'-ল্দান-খ্রি-পা বা প্রধান ছিলেন।
  
  সংক্ষিপ্ত জীবনী
  ঙ্গাগ-দ্বাং-নাম-ম্খা'-ব্জাং-পো ১৬৯০ খ্রিষ্টাব্দে তিব্বতের আমদো অঞ্চলের ল্দান-থাং () নামক একটি ছোট শহরে জাম-ত্শা-ঙ্গো-রাং () নামক পরিবারগোষ্ঠীতে জন্মগ্রহণ করেন। তার পিতার নাম ছিল জাম-ত্শা-দ্কোন-ম্ছোগ-স্ক্যাব্স () এবং মাতার নাম ছিল ক্লু-মো-স্ক্যিদ ()। ন্যাং-ত্শাং-ছেন-পো () নামক এক বৌদ্ধ পণ্ডিত তাকে শিক্ষার্থীর শপথ প্রদান করেন। ১৭০৫ খ্রিষ্টাব্দে তিনি লাসা যাত্রা করেন। লাসা শহরে তিনি দ্রেপুং বৌদ্ধবহার বিশ্ববিদ্যালয়ের গোমাং মহাবিদ্যালয় থেকে শিক্ষালাভ করেন। এই সময় তার উল্লেখযোগ্য শিক্ষক ছিলেন ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () এবং দ্পাল-ল্দান-গ্রাগ্স-পা () নামক একান্নতম দ্গা'-ল্দান-খ্রি-পা।  সায়ত্রিশ বছর বয়সে তিনি পঞ্চম পাঞ্চেন লামার নিকট হতে ভিক্ষুর শপথ লাভ করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ করেন ও শিক্ষা শেষে এই মহাবিদ্যালয়ের প্রধান হিসেবে দায়িত্ব পালন করেন। ১৭৪৬ খ্রিষ্টাব্দে তিনি দ্গা'-ল্দান বৌদ্ধবিহারের পঞ্চান্নতম প্রধান হিসেবে নির্বাচিত হন ও এই পদে তিনি পাঁচ বছর থাকেন। মধ্য তিব্বতের তৎকালীন শাসক ফো-ল্হা-নাস-ব্সোদ-নাম্স-স্তোব্স-র্গ্যাস () এই সময় তার পৃষ্ঠপোষক ছিলেন। ফো-ল্হা-নাস-ব্সোদ-নাম্স-স্তোব্স-র্গ্যাসের দ্বিতীয় পুত্র ও পরবর্তী শাসক 'গ্যুর-মেদ-র্নাম-র্গ্যালের () সঙ্গে বিরোধের ফলে ঙ্গাগ-দ্বাং-নাম-ম্খা'-ব্জাং-পোকে দ্গা'-ল্দান-খ্রি-পার পদ ছেড়ে দিতে হয়।
  
  তথ্যসূত্র 
  
   
  
   
  
  বিষয়শ্রেণী:১৬৯০-এ জন্ম
  বিষয়শ্রেণী:১৭৫০-এ মৃত্যু
  বিষয়শ্রেণী:গানদেন ত্রিপা
  বিষয়শ্রেণী:শিংজা
  বিষয়শ্রেণী:জামত্শা সের্ত্রি
title: ঙ্গাগ-দ্বাং-নাম-ম্খা'-ব্জাং-পো